詩偈 四
作者：龐藴
朝代：唐

paragraphs: 心若如，神自虛。
不服藥，病自除。
病既除，自見蓮華如意珠。
無勞事，莫駈駈。
智者觀財色，了知如（《語錄》作「是」）幻虛。
衣食支身命，相勸學如如。
時至移庵去，無物可盈餘。
（以上二首均見影印本日本花園大學圖書館藏高麗覆刻本南唐招慶寺靜筠二僧著《祖堂集》卷十五）（按：《龐居士語錄》卷中以後六句爲一首，似未全。
）。